Kroatias fylker

Fylkene er det øverste nivå av geografiske administrative enheter (forvaltningsenheter)i republikken Kroatia. På kroatisk kalles fylkene županije (flertall) og županija (entall). Fylkene er igjen inndelt i mindre administrative enheter som kommuner (kroatisk:općina) og byer (kroatisk:grad).

Det er totalt 20 fylker og en by med fylkesstatus i landet. 

Historie
Kroatia har vært inndelt i fylker, eller len, siden tidlig middelalder. Navn, størrelse og plassering har imidlertid vært i stadig endring. 

Kongeriket Kroatia og Slavonia var i 1867 inndelt i åtte fylker kalt Comitatus.

Da kongeriket Jugoslavia ble dannet som «Kongeriket av serbere, kroater og slovenere
» i 1918 var det inndelt i fylker mellom 1918 og 1922, og områder kalt oblast mellom 1922 og 1929. Kongeriket Jugoslavia var etter 1929 inndelt i større banater, og størstedelen av det tidligere kongeriket Kroatia-Slavonia ble del av banaten «Sava».

I Den sosialistiske føderale republikken Jugoslavia var Den sosialistiske republikken Kroatia inndelt i administrative enheter kalt općine, samme begrep som i dag brukes om mindre kommuner. Sosialistrepublikkens općine hadde imidlertid en størrelse mellom dagens fylker og kommuner.

Dagens fylkesinndeling ble introdusert i den kroatiske grunnloven i 1990, og har bare gjennomgått mindre endringer siden.

Organisering
Hvert fylke har en valgt forsamling (županijska skupština) som består av et antall folkevalgte representanter valgt for en periode på fire år. Forsamlingen velger en fylkesregjering (županijsko poglavarstvo) og en leder for denne [župan). 

Liste over fylker
Liste over fylkene, gruppert i større geografiske/historiske regioner.
475px|right|Map showing counties of Croatia
 Fylke  Offisielt navn Istria Istria fylke Istarska županijaKvarner Lika-Senj Ličko-senjska županija Primorje-Gorski Kotar Primorsko-goranska županija Det sentrale Kroatia Bjelovar-Bilogora Bjelovarsko-bilogorska županija Karlovac Karlovačka županija Koprivnica-Križevci Koprivničko-križevačka županija Krapina-Zagorje Krapinsko-zagorska županija Međimurje Međimurska županija Sisak-Moslavina Sisačko-moslavačka županija Varaždin Varaždinska županija Zagreb fylke Zagrebačka županija Zagreb by Grad ZagrebDalmatia Dubrovnik-Neretva Dubrovačko-neretvanska županija Split-Dalmatia Splitsko-dalmatinska županija Šibenik-Knin Šibensko-kninska županija Zadar Zadarska županija Slavonia Brod-Posavina Brodsko-posavska županija Osijek-Baranja Osječko-baranjska županija Požega-Slavonia Požeško-slavonska županija Virovitica-Podravina Virovitičko-podravska županija Vukovar-Srijem Vukovarsko-srijemska županija

 Kilder 
 Hrvatske županije kroz stoljeća (Croatian Counties Across Centuries), ed. Ivo Goldstein, Zagreb, 1996

 Eksterne lenker 



Fylker